E-jelenléti ív feltöltéssel kapcsolatos információk

Kedves Diákok!

Az új weblap elindulásával már lehetőségetek van a jelenléti ívet a webfiókotokon keresztül elküldeni nekünk, de felhívjuk figyelmeteket, hogy az új oldal használata esetén előfordulhatnak kisebb hibák még.

A szeptember havi jelenléti íveket még elfogadjuk a szokásos e-mailben küldött módszerrel is, de amennyiben tudjátok, használjátok a webfiókotokon keresztüli beküldést.

Az új oldalunkon már 2 féle jelenléti ív vezetési módszer közül tudtok választani, attól függően, hogy a munkáltatótok naponta igazolja-e le a munkaidőtöket (hagyományos jelenléti ív), vagy csak hónap végén (e-jelenléti ív), de a lényeg, hogy bármelyiket választjátok, kizárólag a munkahelyetek által leigazolt jelenléti ívet küldjétek be nekünk.

Hagyományos, offline vezetett jelenléti ív:

Hol találjátok a jelenléti ívet és hogy adjátok le a munka befejeztével?

Lépjetek be a webfiókotokba és azon belül válasszátok a „Munkáim és jelenléti ívek” menüt (https://muisz.hu/hu/profil/munkaim)

Keressétek ki az aktuális szerződéseitek közül azt amelyikre szükségetek van és nyomtassátok ki a jelenléti ívet,

vezessétek a munkahelyeteken a szokásos módon,

Írassátok alá a vezetőtökkel,

A leigazolt (aláírt) jelenléti ívet ugyanebben a menüben a ”jelenléti ív feltöltése gomb” használatával tudjátok megtenni, amely átnavigál a feltöltő felületre,

Töltsétek fel a jelenléti ívet,

Ellenőrizzétek, hogy a feltöltött jelenléti íveitek között megjelenik-e és azt is ellenőrizzétek, hogy biztosan azt töltöttétek-e fel amit szerettetek volna,

Ha bármi hibát észleltek, jelezzétek nekünk a diakmunka@muisz.hu címen.

Az alábbiakra kérjük figyeljetek:

A feltöltendő fájl, lehetőleg pdf formátumú legyen (jpeg-et is elfogadunk, de kérjük figyelj mindkét esetben arra, hogy jó minőségű, olvasható, valamint a mérete lehető legkisebb

A feltöltött jelenléti ív a cég által alá legyen írva (csak leigazolt jelenléti ívet tudunk elfogadni)

A ledolgozott óraszám oszlop és a teljes havi óraszám legyen ráírva a jelenléti ívre (hagyományos jelenléti ív esetén)

A feltöltött jelenléti ívet csak a hónap 1. munkanapján 15. óráig tudod módosítani, vagy törölni, lecserélni Ha ez után szeretnél módosítani, vagy feltölteni akkor vedd fel a kapcsolatot kollégáinkkal a diakmunka@muisz.hu címen.

Ha nem sikerül valami miatt a feltöltés, kérjük, jelezzétek nekünk és küldjétek el a jelenléti ívet a korábbiakhoz hasonlóan e-mailben a diakmunka@muisz.hu címre.

E-Jelenléti ív vezetése és beküldése:

Az E-jelenléti ív vezetése a papír és egyéb módon vezetett jelenléti ív kiváltását teszi lehetővé.

Ha a munkáltatótok nem naponta, hanem csak a hónap végén igazolja le a jelenléti ívet, akkor ez a legjobb megoldás a munkaidőtök rögzítésére, hiszen a naponta beírt munkaidőt rögzíteni tudjátok és a hónap végén a szokásos módon aláíratjátok a vezetővel, majd a leigazolt jelenléti ívet feltöltitek az E-jelenléti ív menüben.

Miért jó nektek:

Nem kell a táskában, zsebben cipelni napról-napra a jelenléti ívet, mert mindig elérhető a webfiókban

Nincs elfelejtett munkanap rögzítés

Óvjátok a környezetet

Hogy használjátok:

Lépjetek be a webfiókotokba és azon belül válasszátok a „Munkáim és jelenléti ívek” menüt (https://muisz.hu/hu/profil/munkaim)

Keressétek ki az aktuális szerződéseitek közül azt amelyikre az e-jelenléti ívet szeretnétek vezetni és kattintsatok az „E-jelenléti ív vezetése” gombra, ami átirányít a megfelelő oldalra,

Ellenőrizzétek a hónapot,

Kezdjétek el beírni az érkezés, távozás és a szünet cellákat. (ha a cég, ahol dolgoztok nem vonja le az ebédidőt a bent töltött időből, akkor a szünet cellába 0 (n)ulla órát írjatok, ha le kell vonni, akkor pedig azt az időtartamot. (figyeljetek a megfelelő formátumok használatára (óó:pp)

Ha végeztetek a napi adatok beírásával, akkor a mentés gombbal tudjátok rögzíteni,

A hónap végén a jelenléti ívet kinyomtathatjátok, vagy lementhetitek, de akár el is küldhetitek a vezetődnek leigazolásra,

A leigazolt (aláírt) jelenléti ívet ugyanebben a menüben a” jelenléti ív feltöltése gomb” használatával tudjátok megtenni, amely átnavigál a feltöltő felületre,

Töltsétek fel a jelenléti ívet,

Ellenőrizzétek, hogy a feltöltött jelenléti ívek között megjelenik-e és azt is ellenőrizzétek, hogy biztosan azt töltöttétek-e fel amit szerettetek volna,

Ha bármi hibát észleltek, jelezzétek nekünk a diakmunka@muisz.hu címen.